S-5162/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 1. september 2020, á hendur S-kk-þgf A-kk-þgf N-kk-þgf, kt.

[...]

, Reykjavík, fyrir umferðarlagabrot með því að hafa, föstudaginn 15. maí 2020, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 165 ng/ml, díazepam 120 ng/ml, klónazepam 24 ng/ml, nítrazepam 79 ng/ml og nordíazepam 220 ng/ml) vestur Dugguvog í Reykjavík, við hús nr. 2, þar sem lögregla stöðvaði aksturinn.

Telst brot þetta varða við 1., sbr. 2. mgr. 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist aðákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019.

Þingsókn féll niður af hálfu ákærða við fyrirtöku málsins í dag. Við þingfestingu málsins 1. október sl. sótti þing af hálfu ákærða S-kk-nf K-kk-nf K-kk-nf lögmaður ogvar hann skipaður verjandi ákærða í samræmi við óskir þess síðarnefnda á birtu fyrirkalli. Árangurslaust hefur reynst að fá ákærða til að mæta í dóminn. Verjandi ákærða hætti því þingsókn fyrir ákærða og gerir kröfu um hæfilega þóknun sér til handa. Ákærði hefur ekki boðað forföll en líkt og fram hefur komið var honum birt ákæra og fyrirkall. Verður málið því dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur [...]. Samkvæmt framlögðu sakavottorði, dagsettu 29. september 2020, hefur ákærði ítrekað verið fundinn sekur um að hafa drýgt samskonar brot og hann er nú sakfelldur fyrir. Með lögreglustjórasátt 9. nóvember 2007 gekkst ákærði undir greiðslu sektar, meðal annars fyri rakstur undir áhrifum ávana- og fíkniefna og án þess að hafa öðlast ökuréttindi. Var honum einnig gert að sæta sviptingu ökuréttar í átta mánuði frá þeim degi að telja. Ákærði gekkst undir greiðslur sekta fyrir að hafa ekið undir áhrifum ávana- og fíkniefna og án þess að hafa öðlast ökuréttindi með tveimur lögreglustjórasáttum gerðum 11. ágúst 2011. Var honum þá jafnframt gert að sæta sviptingu ökuréttar í samtals fjögur ár. Þá var ákærði dæmdur í 30 daga fangelsi og sviptur ökurétti ævilangt með dómi 19. september 2012 fyrir að hafa ekið sviptur ökurétti og undir áhrifum ávana- og fíkniefna. Ákærða var dæmdur hegningarauki við framangreindan dóm vegna samskonar brota gegn umferðarlögum með dómi 8. febrúar 2013. Síðast var ákærði dæmdur í 5 mánaða fangelsi með dómi 18. desember 2018 fyrir líkamsárás og brot gegn umferðarlögum með því að hafa þann 19. júní 2017 ekið sviptur ökurétti og undir áhrifum ávana- og fíkniefna.

Við ákvörðun refsingar í þessu máli verður því miðað við að ákærði hafi með brotum þeim sem hann er nú sakfelldur fyrir gerst sekur um að hafa ekið undir áhrifum ávana- og fíkniefna í fimmta sinn og í þriðja sinn sviptur ökurétti innan ítrekunartíma í skilningi 71. gr. almennra hegningarlaga nr. 19/1940.

Með hliðsjón af dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í fjóra mánuði.

Með vísan til lagaákvæða í ákæru er ævilöng svipting ökuréttar ákærða áréttuð.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef, 227.564 krónur, að meðtöldum virðisaukaskatti, og 181.452 krónur í annan sakarkostnað.

Af hálfu ákæruvaldsins flutti málið V-kk-nf R-kk-nf Þ-kk-nf aðstoðarsaksóknari fyrir E-kvk-þf H-kvk-þf aðstoðarsaksóknara.

A-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf A-kk-nf N-kk-nf, sæti fangelsií fjóra mánuði.

Áréttuð er ævilöng svipting ökuréttar ákærða.

Ákærði greiði málsvarnarþóknun skipaðs verjanda síns, S-kk-ef K-kk-ef K-kk-ef, 227.564 krónur og 181.452 krónur í annan sakarkostnað.

A-kvk-nf S-kvk-nf